
СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ № BG14MFPR001-2.016 „ПРЕДЛАГАНЕ НА ПАЗАРА – КОМПЕНСАЦИИ - ПОДСЕКТОР „АКВАКУЛТУРИ" ПО ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 (ПМДРА)


	№
	Рег. № на проектното предложение 
	Наименование на кандидата
	Наименование на проектното предложение
	Основание за отхвърляне
(посочват се конкретните основания, а не само препратки към документите и условията, които не са изпълнени) 

	1.
	BG14MFPR001-2.016-0018
	„ВОДНО СТРОИТЕЛСТВО – ХАСКОВО“ АД
	[bookmark: _GoBack]Осигуряване на компенсация на "ВОДНО СТРОИТЕЛСТВО - ХАСКОВО" АД, заето с производство на аквакултури, за пропуснатите доходи и допълнителните разходи, произтичащи от кризата в Близкия Изток с цел запазване на икономическата устойчивост и непрекъснатостта на аквакултурното производство
	След извършване на оценка за административно съответствие и допустимост на проектно предложение № BG14MFPR001-2.016-0018 съгласно чл. 29, ал. 2, т. 1, буква „а“ от Закона за управление на средствата от европейските фондове при споделено управление (ЗУСЕФСУ) е установено следното: 
Проектно предложение с № BG14MFPR001-2.016-0018, регистрирано в ИСУН на 01.10.2026 г., не отговаря следните критерии за оценка от Приложение № 4 Критерии и методология за оценка на проектни предложение по процедура чрез подбор на проекти № BG14MFPR001-2.016 „Предлагане на пазара – компенсации - подсектор „Аквакултури" към Условията за кандидатстване и изпълнение (УКИ):
1. Критерий № 6 „Удостоверение/я за регистрация на животновъден обект от БАБХ (от съответната ОДБХ), съгласно чл. 137 от Закона за ветеринарномедицинската дейност”
Съгласно т. 1.5. на раздел 11.1 Критерии за допустимост на кандидатите от УКИ, допустими по процедурата чрез подбор на проекти са само кандидати, които са регистрирани по реда на чл. 137 от Закона за ветеринарномедицинската дейност (ЗВД) към датата на подаване на формуляра за кандидатстване.
Към Формуляра за кандидатстване (ФК) е представено Удостоверение за регистрация по реда на чл. 137 от ЗВД № 60/15.09.2014 г. за обект с ветеринарен регистрационен № 6349-0237, издадено от ОДБХ – гр. Хасково. След извършена служебна проверка чрез Българска агенция по безопасност на храните (БАБХ) е установено, че обектът е временно неактивен от 18.05.2026 г., т.е. към датата на подаване на ФК (01.10.2026 г.) кандидатът не притежава валидна регистрация по реда на чл. 137 от ЗВД.
2. Критерий № 16 „Кандидатът е предприятие, извършващо дейност рибовъдство или еквивалентен в областта на производството на аквакултури”
Кандидатът е осъществявал е стопанска дейност през 2025 г. - декларирани са нетни приходи от основна икономическа дейност на кандидата с код по КИД-2008 03.22 „Развъждане и отглеждане на риба и други водни организми в сладководни басейни“: 100% от нетни приходи от продажби. Към ФК са представени Счетоводен баланс към 31.08.2026 г. и Междинен Отчет за приходите и разходите (ОПР) за периода 01.03.-31.08.2026 г., съгласно които кандидатът е осъществявал стопанска дейност през 2026 г. Към датата на подаване на ПП (01.10.2026 г.) кандидатът притежава валидно Удостоверение за регистрация по чл. 25 от ЗРА, но няма валидно Удостоверение за регистрация на животновъден обект по чл. 137 от ЗВД за РС. Съгласно извършена служебна проверка от БАБХ от 18.05.2026 г. регистрираният обект е временно неактивен. В тази смисъл, към датата на подаване на ПП кандидатът не е предприятие, извършващо дейност рибовъдство или еквивалентен в областта на производството на аквакултури, доколкото рибовъдното стопанство е с временно преустановена дейност.
Във връзка с гореописаните констатации, съгласно чл. 34, ал. 2 от ЗУСЕФСУ на 28.10.2026 г. чрез Модул „Комуникация“ в ИСУН е изпратено уведомление до кандидата с рег. № BG14MFPR001-2.016-0018-M001 за предоставяне на допълнителна информация, документация и пояснения. Указан е срок до 04.11.2026 г., в който да бъдат предоставени липсващите документи и информация.
Кандидатът не е отговорил на комуникацията в регламентирания срок и не е предоставил изисканите допълнително информация.
Съгласно изискванията, посочени в раздел 24 на УКИ: При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание.
Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.
Съгласно Приложение № 4 Критерии и методология за оценка на проектни предложение по процедура чрез подбор на проекти № BG14MFPR001-2.016 „Предлагане на пазара – компенсации - подсектор „Аквакултури" към УКИ, при несъответствие с някое от изискванията по т. 13 - 17 и т. 20 от проверките на етап АСД, проектното предложение се отхвърля. В случай че и след допълнителното изискване по установения ред на документите по т. 1 - 9 и т. 18 от проверките на етап АСД, те не бъдат предоставени от кандидата или са представени, но не съгласно изискванията, проектното предложение се отхвърля.
Поради изложените по-горе аргументи, проектно предложение с рег. № BG14MFPR001-2.016-0018 е включено в Списъка на проектните предложения, които не се допускат до етап Техническа и финансова оценка, по настоящата процедура.

